[{"text_idx": "#000001", "text": "Prif Weinidog Cymru\u2019n cytuno i ymweld a\u0302 phorthladd Caergybi i drafod y potensial economaidd"}, {"text_idx": "#000002", "text": "Bydd Rhun ap Iorwerth AS yn cwrdd a\u0302 Mark Drakeford i drafod y buddsoddiad a\u2019r gefnogaeth sydd eu hangen i wireddu potensial y porthladd."}, {"text_idx": "#000003", "text": "Yn ystod cwestiynau i\u2019r Prif Weinidog yr wythnos hon, manteisiodd Rhun ap Iorwerth, Aelod o Senedd Ynys Mo\u0302n ar y cyfle i wahodd Mark Drakeford i borthladd Caergybi i weld drosto\u2019i hun pa fuddsoddiad sydd ei angen i sicrhau dyfodol disglair i borthladd Caergybi."}, {"text_idx": "#000004", "text": "Pwysleisiodd Rhun ap Iorwerth fod yn rhaid i Lywodraeth Cymru barhau i annog Llywodraeth Iwerddon i gofio pwysigrwydd, ac i hyrwyddo\u2019r croesfannau uniongyrchol o Iwerddon i Gymru, drwy Gaergybi \u2013 y porthladd prysuraf yng Nghymru, yn dilyn cyhoeddi map gan Lywodraeth Iwerddon yr wythnos diwethaf oedd yn dathlu agor 44 o groesfannau o Iwerddon i gyfandir Ewrop."}, {"text_idx": "#000006", "text": "\u201cWrth i effaith Brexit barhau i achosi heriau mawr yng Nghaergybi, mae cyfleoedd mawr hefyd \u2013 cyfleoedd newydd y gallem fod yn eu dilyn, a\u2019r pwysicaf o\u2019r rheini yw cyfleoedd i ddatblygu Caergybi fel porthladd i wasanaethu\u2019r datblygiad nesaf mewn ynni gwynt ym mo\u0302r Iwerddon. Ac yn y cyd-destun hwnnw, a gaf wahodd y Prif Weinidog i ymweld a\u0302 phorthladd Caergybi i weld drosto\u2019i hun pa fuddsoddiad sydd angen ei sicrhau yn y porthladd cyn gynted a\u0302 phosibl er mwyn sicrhau, er gwaetha\u2019r heriau\u2019r ydym yn eu wynebu, y gall y dyfodol fod yn un disglair i Gaergybi a\u2019r gweithwyr yno?\u201d"}, {"text_idx": "#000007", "text": "Yn ei ymateb, cadarnhaodd y Prif Weinidog fod Llywodraeth Cymru yn cynnal cyfarfod yn hwyrach ymlaen yr wythnos yma gyda Gweinidogion o Lywodraeth Iwerddon, lle byddant yn trafod cyfleoedd a\u2019r potensial i\u2019r ddwy wlad weithio ar y cyd."}, {"text_idx": "#000009", "text": "\u201cRwy\u2019n ymwybodol, wrth gwrs, o\u2019r heriau sy\u2019n wynebu porthladd Caergybi. Byddwn yn fwy na pharod i ddychwelyd i Gaergybi unwaith eto i siarad a\u0302 phobl yno. Rwy\u2019n cytuno, ac rwyf wedi darllen erthygl gan yr Aelod yr wythnos hon hefyd, a oedd yn canolbwyntio ar y cyfleoedd sy\u2019n bodoli yn Caergybi yng nghyd-destun ynni adnewyddadwy\u2014ynni gwynt\u2014a defnyddio\u2019r porthladd i\u2019n helpu i greu\u2019r economi werdd honno yr ydym am ei gweld yma yng Nghymru. A byddwn i\u2019n fwy na bodlon, pan fydd y cyfle\u2019n codi, i ddod i Gaergybi ac i drafod y posibiliadau sydd ar gael.\u201d"}, {"text_idx": "#000014", "text": "\u201cRwy\u2019n hynod siomedig fod Caergybi yn wynebu ergyd pellach\u201d \u2013 Rhun ap Iorwerth AS wedi\u2019r cyhoeddiad bod cangen Lloyds Bank Caergybi yn cau"}, {"text_idx": "#000015", "text": "Wrth ymateb i\u2019r cyhoeddiad bod \u2018Lloyds Bank\u2019..."}]